《早发若岘驿望庐山》
唐代·独孤及

雨罢山翠鲜，泠泠东风好。断崖云生处，是向峰顶道。

谁谓峰顶远，跂予可瞻讨。忘缘祛天机，脱屣恨不早。

只恐岁云暮，遂与空名老。心往迹未并，惭愧山上草。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。